Potáplica

Potáplica (Gavia) je jediný recentný rod čeľade potáplicovité aj celého radu potáplicotvaré (Gaviiformes). 

Druhy z tohto rodu sú vynikajúco uspôsobené na plávanie a potápanie. Vďaka hydrodynamickému tvaru tela a nohami umiestnenými extrémne vzadu (efektívny pohon) a plávacími blanami medzi prstami sa môžu potopiť až do hĺbky 75 metrov. Pod hladinou vydržia niekoľko minút. Majú husté perie, ktoré ich dobre chráni pred chladom vôd arktických a subarktických oblastí, kde sa vyskytujú. Aj napriek pomerne krátkym krídlam a chvostu sú výbornými letcami. Keďže majú nohy posadené veľmi vzadu, nevedia normálne chodiť po súši. Potáplice venujú veľa času starostlivosti o svoje perie. Často plávajú na boku a preberajú si perie na spodnej časti tela. Rôzne sfarbený svadobný šat menia pred zimou na nenápadný mimohniezdny, ktorý je nevýrazný a menej kontrastný.Existuje 5 druhov potáplic.

 Druhy 
 †Gavia sp.
 †Gavia egeriana
 †Gavia brodkorbi
 †Gavia paradoxa
 †Gavia schultzi
 †Gavia howardae
 †Gavia moldavica
 †Gavia concinna (Gavia palaeodytes)
 †Gavia fortis
 potáplica malá/potáplica štíhlozobá (Gavia stellata)
 potáplica stredná/potáplica severská/potáplica severná/potáplica väčšia (Gavia arctica)
 potáplica bledotylová (Gavia pacifica)
 potáplica veľká/potáplica ľadová (Gavia immer)
 potáplica bielozobá/potáplica bledozobá/potáplica Adamsova (Gavia adamsii)

Kategória:Potáplicovité